Բայց ես մայր ունեմ, անգամ որբերը իրենց մեջ մայր ունեն։ Իսկ ի՞նչ են մտածում Մեծ Մարեի թոռները։ Ո՞վ է թույլ տվել մոռանալ մի կնոջ, որ միայն տարիքով չի, որ հարուստ է։ Ո՞վ է թույլ տվել, որ շրջանային թերթը հոդված գրի նրա մասին և անպայման նկարագրի, որ այս կինը միայն վերջին հիսունամյակում է, որ երջանիկ է ապրել, իսկ դրանից առաջ տառապել է, չարքաշ կյանք է վարել։ Ու հետո թերթն էլ բերեն՝ կարդան իր մոտ։ Անխելք կին, մինչև հիմա չէր հասկանում, որ ինքը երջանիկ կյանքով է ապրում։ Ժամանակին վրա հասան: